‭ Magrudy.com - Koesterkind ‬
Elaine Marais se tweede Christelike roman, Koesterkind, handel oor die wel en wee van 'n vrou wat gelouter word. Tina is 'n beeldskone bedorwe brokkie, maar die status het gekom met 'n hoe prys. Sy moes veg vir elke greintjie aandag van haar besige, onbetrokke ouers. Met geen grense om haar in te perk nie, kies sy om haar te vergryp aan die lewe se genietinge. Sy loop haar vas teen die gereg. Haar vonnistydperk in die ongenaakbare wereld van 'n vrouegevangenis word 'n tyd waarin sy haarself leer ken. Haar behoud is 'n onverwagse vriendskapaanbod van Rosina, 'n rasta-vrou wat respek by die vrouens in die tronk afdwing. 'n Aanslag op haar lewe en die moeisame pad na herstel maak haar hart ontvanklik vir onbaatsugtige liefde. Die liefde van haar medemens, die liefde van Marius wat haar die geleentheid gee om op haar eie voete te staan en die liefde van haar vervreemde ouers.